
heri, og uden at organisationen hæfter for 
de fremsatte meninger. 

Ærø: Alb. Rasmussen, Dunkær, telf. St. Rise 104. 

Nyborg: B. Christensen, Knudshovedvej 21. 

Ullerslev: Fru Warberg Petersen, Andkærgaard, 
telf. Skalkendrup 95. 

* ( AKTUELT ) * 

★ 

Fra SUFOIs forbindelse i Sveits har jeg 
modtaget følgende expresbrev: 

Basel, den 8. juni 1959' 

Kære kaptajn Petersen. 

Med dette brev får du et chock. Et chock 
som alle vi, der arbejder med Adamski, har 
fået. 

Adamski er nødt til at aflyse alle møder 
efter sin læges henstilling. Hans hjerte, lun¬ 
ger og strube er overanstrengt på grund af for 


mange foredrag og den forkølelse, han på¬ 
drog sig i Skotland. 

Alle fra Basel og fremefter må aflyse mø¬ 
derne. Vi kommer alle til at lide store økono¬ 
miske tab, og vi må se mange vanskeligheder 
i øjnene. Det vigtigste er imidlertid, at Adam¬ 
ski ikke bliver angrebet for hårdt; der var 
fare for lungebetændelse, og det vil vi ikke 
risikere. Adamski håber, at han kan komme 
tilbage fil Europa og fortsætte, hvor han slap. 
Dette program var for hårdt for ham. 

Jeg regner med, at du selv har læst al den 
slibrige tale, der har været i forbindelse med 
hans besøg hos dronning Juliane. Det er løgn 
det hele. 

Hans besøg hos dronningen var en stor 
succes, men han ønsker ikke at omtale det, 
før hun selv gør det. Pressen havde ikke ad¬ 
gang, det er derfor de gætter og prøver at 
lokke ham til at sige noget. Han har en 
mængde interessante oplysninger til dig. 

Adamski har overladt os sin farvefilm; du 
vil få en kopi i nær fremtid, ligesom der føl¬ 
ger tekst med. 

Fra New Zeeland får du i nær fremtid et 
stålbånd med en tale af Adamski. 

Mange hilsner. 

Lou . 

Dette var så det foreløbige punktum for 
Adamskis verdenstourné. 

Bag beslutningen om at holde op ligger et 
menneskes kamp for at bringe sandheden ud 
til alle egne af kloden. Titusinder har hørt 
Adamski, andre titusinder måtte gå forgæves, 
fordi hallerne ikke kunne rumme flere, og 
andre titusinder venter spændte på hans kom¬ 
me. 

Pressen skrev at interessen var ringe, ak ja. 
Løgn, løgn og atter løgn! 

Skal vi alle ønske Adamski hurtig helbre¬ 
delse, så han snarest muligt kan genoptage sin 
tourne på trods af negative forudsigelser og 
bevistheden om, at han skal kanøfles. 

H. C. 


Er du ved at udføre en god ger¬ 
ning, skal du ikke først spørge, 
hvad belønningen vil blive. 

Kinesisk ordsprog. 


De lander også i Japan 

Den 26. januar kl. 4 om eftermiddagen fløj et 
meget strålende objekt med retning fra Suruga bug¬ 
ten hen imod mundingen af floden Ohi. Pludselig 
standsede den på himlen, og muligvis landede den 
på flodbredden i nærheden af byen Shimanda i 
distriktet Shizouka. 

Den blev set af mange arbejdere fra en nærlig¬ 
gende kemisk virksomhed. 

Så begyndte der at falde mærkelige folk ned fra 


himlen uden faldskærme. De havde tøj på, der 
lignede de klæder, der bæres af dykkere. Disse 
folk blev observeret af skoledrenge. En af drengene 
sagde: „Jeg har aldrig set folk falde ned fra him¬ 
len før uden faldskærme, og de talte et ukendt 
sprog — idet mindste syntes det ujordisk, noget i 
retning af en abe“. 

Den lokale japanesiske avis Shizuoka Shimbun 
bragte nyheden. 

En anden landing i Japan er rapporteret fra Hok- 
kaido i den nordlige del af Japan. Den fandt sted 
en uge efter den ved Ohi floden. En gårdmand, 
Yasukichi Nakaguchi, og hans søn sammen med 
Kametaro Takuma rapporterede alle at have set et 
æg-formet objekt lande. „Det var omkring kl. 3,30 
om eftermiddagen, da fartøjet fløj over dette om¬ 
råde uden en lyd og styrtede ned i de nærliggende 
bakker,“ sagde hr. Nakaguchi. 

U. N. R. 



Vore egne stjerneskud 


Rumfantasten Adamski mener, at beboerne 
på planeten Venus indtager høje politiske 
poster her på jorden. 

— Det bliver kun en kort visit, kære venner, — 
jeg må tilbage igen og regere på mandag. 


Husk at underrette SUFOI, 
når De ser et UFO 

Hr. Hersbøll, Bag Hjcelm 7, Aabenraa, 
har tilsendt os nedenstående, hvorfor vi 
takker: 

I betragtningerne over Giordano Bruno, skriver 
Egon Friedel i Kulturhistorie I, side 371 - 7 4 bl. a. 

„Kun en dumrian kan hævde, at der i det uende¬ 
lige rum på de talløse kæmpeverdener, hvoraf sik¬ 
kert de fleste er gunstigere stillet, end vi, ikke 
skulle være andet end det lys, som vi kan se hos 
dem. Det er temmeligt enfoldigt at tro, at der ikke 
skulle være andre levende væsener, andre forestil¬ 
lingsevner eller sanser end dem, vi kender til“. 

Med denne individuelle erkendelse har Bruno 
langt overfløjet selv vore nuværende astronomer, 
som i smålig forsigtighed og bornert pedanteri ikke 
har mod til at gå ud over de beskedne kendsger¬ 
ninger, som deres elskede kikkerter viser dem. 

Gang på gang hører vi af de lærde, mennesker, 
som kun har set den ene side af en eller anden 
sandhed, at månen er en død klode, at solen kun 
er til for at sende lys og varme, men at liv er 
utænkeligt på den, at Mars måske engang har 
huset højt intilligente væsener, men at det des¬ 
værre længst er forbi. Men dette og lignende er 
opblæste og snæverhjernede stuelærdes antropomor- 
fistiske vås. 

Det er ganske udelukket, at der skulle findes en 
jord, som er død, det ville stride mod dens begreb. 

Jorden er liv og livets hjem — men hvor kan 
en jord være død? 

Og solen, hvorledes skulle den kunne fremkalde 
så meget liv på så mange planeter, opholde det, 
give det vækst og fornyelse, hvis den ikke var en 
uudtømmelig livskilde ? Eller skulle den virkelig 
kun forbruge sin uhyre skabende kraft på sine dra¬ 
banter og slet ikke anvende noget deraf på sig selv? 

Og hvad Mars angår, så er det ganske udelukket, 
at der ikke skulle være liv der, når det engang har 
været der. Livet har en tendens til at brede sig 
stadig mere og mere, til at forplante og mangfol¬ 
diggøre sig. 

Kan man virkelig for alvor tvivle om, at alle 
gudskabte væseners mission, at åndeliggøre sig fuld¬ 
stændig, ikke allerede er nået på mange himmel¬ 
legemer? Hvert himmellegeme repræsenterer et 
trin af fuldkommenheden, det vil sige, en af de 
opnåelige grader af åndeliggørelse: Hvert af dem 


er fuldt af liv, befolket i udvikling opad — selv 
om dets beboere måske ikke altid ser ud som en 
professor i astronomi. 

HERSBØLL 

ex. stationsforstander. 


Månens oprindelse 

En sovjetrussisk astronom har angrebet den al¬ 
mindelig anerkendte teori, at månen er en død 
klode, der i tidernes morgen ved en eller anden 
naturkatastrofe er blevet revet ud af jordens over¬ 
flade. 

I en personlig meddelelse til den engelske måne¬ 
ekspert Patrick Moore har den russiske astronom 
Nikolai Kozyrev fremlagt sin teori om, at jorden 
og månen efter al sandsynlighed har vidt forskel¬ 
lig oprindelse og samtidig har han erklæret sig for 
overbevist om, at han har overværet et vulkansk 
udbrud i udvikling på jordens — efter den al¬ 
mindelige antagelse — kolde og livløse følgesvend. 

Dr. Kozyrev, der er en høj anset astrofysisk 
videnskabsmand, meddelte i november sidste år, at 
han havde observeret vulkansk aktivitet i Alphon- 
sus-krateret, omtrent i centrum på månens over¬ 
flade. Herunder så han først et aske-udbrud efter¬ 
fulgt af en gaseksplosion, der rejste sig over 1,000 
kilometer op over månens overflade. De spektro¬ 
grammer han tog af gasudbruddet viste et langt 
større indhold af isotopen kulstof 13 end man al¬ 
mindeligvis ser på jorden. Dette, skrev han, be¬ 
tyder, at jorden og månen sandsynligvis er af for¬ 
skellig oprindelse. 

I sine kommentarer til Kozyrevs brev erklærer 
dr. Moore at to engelske astronomer, dr. H. P. 
Wilkins og dr. F. Brain har rapporteret et rødligt 
farvet punkt, ca. n /2 km 1 diameter på den sydlige 
skråning af Alphonsus-krateret, som først er blevet 
synlig efter det påståede udbrud. 

— Selv har jeg været hæmmet af dårlig sigtbar¬ 
hed, men astronomer verden over har opdelt må¬ 
nens overflade i sektorer og hver af disse vil i den 
kommende tid blive holdt under nøje observation 
med henblik på eventuelle nye udbrud, erklærede 
dr. Moore. 

»Centro Italiano studi aviazione 
elettromagnetica« 

Via R. Fauro 43, Rom 

I et centralt område i New York dukkede 7 in¬ 
divider op, høje, slanke, adrætte og med intelligen¬ 
te ansigtsudtryk. De bar lange tætsluttende ben¬ 
klæder, vide jakker uden knapper. De halvlange 
ærmer lod 2 store, mørke manchetter være synlige 
og i en rhombeformet udskæring på brystet kunne 
man se uforklarlige, hvide tal. På hovedet havde de 
en stramtsiddende, glat hjelm. Alt dette var til¬ 
strækkeligt til at vække opsigt; men hertil kom 
hudens farve, som var stærk grøn og lysende. De 
lignede hinanden til forveksling. 

Folk på gaden betragtede dem med undren og 
nysgerrighed og talte til dem; men de mærkelige 
mænd spadserede uforstyrret videre. Deres alvorlige 
optræden skaffede dem den fornødne respekt. De 
mest pågående gik hen på siden af dem, overøste 
dem med spørgsmål og søgte sluttelig at omringe 
dem og holde dem fast. De 7 mænd undgik dog 
dette ved en undvigelsesmanøvre. Så hylede en si¬ 
rene: POLITIET. Netop i dette øjeblik gik mæn- 
dene — uden at skynde sig — fra hinanden i for¬ 
skellig retning. Man tabte deres spor. Hvem var de? 

Denne beretning fremkom i avisen „La Sicilia“ 
den 23. 9. 1958. Den øvrige presse og radioen var 
tavs. Dr. Albert Perego, Rom, der som tidligere 
konsul havde udmærkede diplomatiske forbindelser, 
har fra venner i New York modtaget bekræftelse 
på begivenheden. 

★ 

★ ★ 

Den 18. 10. 1954 ved 22,45 tiden kørte den 25- 
årige frk. Marie-Louise Bourriot fra Montperreux 
på en Velo-Solex knallert mod Saint-Pout-søen i 
Frankrig. Da hun nåede et vajsenhus, så hun 200 
m foran sig et rødt lys, som oplyste vejen i dens 
hele bredde. Hun troede, at det var lyset fra en 
bils lygter; men da hun kom nærmere, gik lyset 
ud. Hun var nu ud for en tidl. fabrik ved navn 
„Cascade**, og hun så her et menneskelignende væ¬ 
sen stå i venstre side af vejen. Han var noget un¬ 
der middelhøjde og iført en lys klædning. Netop 


da hun kørte forbi ham, kom der tværs over vejen 
„to dværgagtige skikkelser, som var svære at be- 
skrive** og sluttede sig til den første person. Frk. 
B. havde indtil da ikke tænkt noget særligt ved 
dette tilfælde; men pludselig blev hun meget bange 
og satte tempoet op. Da hun så sig tilbage for at 
se, om hun blev forfulgt, så hun et lysende obj. 
over søen. Obj. steg hurtigt og lodret til vejrs. 
Dette er et af de yderst sjældne tilfælde, hvor 
normalt udseende rummennesker har været ledsaget 
af dværge eller lignende små „hjælpere**. 


Sandheden 

vil skinne igennem 

Benævnelsen „Flyvende tallerken** er ikke et 
godt navn, og hvis den nuværende officielle be¬ 
nævnelse UFO’er: f/identificeret Flyvende Objek¬ 
ter — var blevet brugt fra begyndelsen ville bil¬ 
ledet have været helt forskelligt fra, hvad det er i 
dag. Det blev fastslået for mere end ti år siden, 
at genstandene eksisterer. 

Luftvåbenet i USA begyndte en undersøgelse i 
1947. På forskellige tidspunkter har luftvåbnets 
undersøgelser været forskellige på grund af office¬ 
rernes personlige meninger. I USA er der to for¬ 
skellige lejre: En gruppe ønsker, at offentligheden 
skal kende sandheden — en anden gruppe ønsker 
at skjule sandheden for offentligheden med alle 
midler, og det er fra den sidstnævnte gruppe, at 
alle afvisninger kommer. For enhver, der har stu¬ 
deret emnet omhyggeligt er det fuldstændig ind¬ 
lysende at sådanne svar er ment for at tilfredsstille 
de mennesker, der ikke er virkelig interesseret i 
emnet, og som ikke har tilstrækkelig intelligens til 
at studere kendsgerningerne. 

For nylig rapporterede politiet ved White Sands 
raket forsøgs base i USA, at de havde set en gen¬ 
stand, der var 213 fod i diameter og 50 fod tyk; 
den stod stille ca. 50 yards over jorden. Det tåbe¬ 
lige svar fra den „tavse gruppe** i Luftforsvaret 
var: Det var planeten Venus!! Dette svar vil over 
for selv de mest stupide mennesker synes fantastisk. 

Alle regeringer verden over har brugt og bruger 
stadig store pengesummer til undersøgelsen, special¬ 
kameraer og radar-stationerne er konstant vågne. 

I England har luftvåbnet i de sidste 8 år haft spe¬ 
cielle vagtstationer, men det er dem forbudt at give 
offentligheden noget at vide om det, de observerer. 
Gennem de sidste måneder er det strømmet ind 
med rapporter til undersøgelsesgrupperne fra re¬ 
spektable mennesker. UFO’er har været over en af 
Englands vigtigste bombeflyverbaser for nylig. I 
Sydafrika blev en UFO fanget i et søgelys. Det er 
bekendt, at russerne har et cirkelrundt fly — en 
jet — men ingen nation på jorden har endnu no¬ 
get, der kan sammenlignes med de mærkelige ob¬ 
jekter, der ses over alle lande i verden. Disse far¬ 
tøjer blev iagttaget af intelligente mennesker længe 
før nogen flyvemaskine af jordisk oprindelse no¬ 
gen sinde fløj. 

En af de bedste rapporter om UFO’er blev skre¬ 
vet af kaptajn Edward Ruppelt, som i to år var 
medlem af „Project Bluebook“, og hans bog „Re¬ 
port On Unidentified Flying Objects“ er en åben¬ 
baring for enhver, som ikke omhyggeligt har stude¬ 
ret de sande kendsgerninger. Kapt. Ruppelt fast¬ 
slår følgende punkter: l) Luftvåbnet har intet, der 
kan sammenlignes med UFO’erne. 2) Piloter har 
skudt på UFO’er. 3) Luftvåbnets fly har i utallige 
tilfælde fået ordre til at undersøge disse objekter. 
4) UFO’erne og flyvemaskinerne har begge været 
observeret på radar, medens flyvemaskinerne prø¬ 
vede at nærme sig UFO’en. 5) UFO’er er blevet 
fotograferet af luftvåbnet; 6) Mange af luftvåb¬ 
nets officerer højt oppe i graderne er overbevist 
om, at UFO’erne er styrede af en intelligens fra 
det ydre rum. 7) 26,94 % af alt det, folk har set 
kunne ikke forklares ved nogen kendt metode. 8) 
Mindre end 1 % af alt det sete kom ind under 
begreber som spøg, hallucinationer, trang til at væk¬ 
ke opmærksomhed; balloner, flyvemaskiner og pla¬ 
neter blev rapporteret som UFO’er, men tilbage 
blev en rest af glimrende og uforklarede UFO-rap- 
porter, som blev klassificeret som uopklaret. Dette 
var fra 1947-1953. 

Til slutningen af 1954 har der officielt været 
over 10.000 hændelser over hele verden. I USA 
har luftvåbnet kun modtaget 10 % af det sete. 
Piloter har i adskillige tilfælde mistet livet ved at 
prøve på at komme i nærheden af en UFO; disse 
ulykker var sandsynligvis hændelige. En sådan 
hændelse fandt sted over Lake Superior den 23. 
november 1953. Kapt. Mantell mistede livet den 


8. januar 1948 medens han prøvede på at komme 
i nærheden af en UFO, der blev set af tusindvis 
af mennesker. Politiet i Fort Knox og kapt. Man- 
tell’s foresatte og mange på Godman flyvebasen så 
genstanden. 

Bag lukkede døre eksisterer der en undersøgelse 
om UFO’er, som får en bikube ved sommertide 
til at ligne et kedeligt the-selskab — men fakta kan 
ikke skjules for stedse og offentligheden vil en 
dag kende sandheden. Sandheden vil, ligesom so¬ 
len må det, skinne gennem uvidenhedens og falsk¬ 
hedens tåge. 

R. W. /. Anstee, 

Montereal, Kanada. 

(Fra F. S. R.J 


Den 14. 10. 1954 traf en bondemand ved Méral 
på en orange kugle, som landede i nærheden af 
ham. Da han gik nærmere, så han, at kuglen var 
diskosformet med en flad underbygning. Der strå¬ 
lede et næsten uudholdeligt hvidt lys ud fra kug¬ 
len. Obj. synes gennemsigtigt; i hvert fald så han 
indeni en sort silhuet. Bonden betragtede obj. i 
ca. 10 min., så blev obj. rødt og startede. Bonden 
siger nu: „Fra obj. faldt nu en slags lysende damp 
langsomt til jorden. Da jeg kom hjem, så jeg, at 
der på mine klæder lå en hinde, noget klæbrigt 
ligesom parafin. Alt forsvandt dog hurtigt/* 

Dette har stor interesse. Massen lagde sig på 
hans klæder, men ikke på ansigt og hænder? Hvor¬ 
for? Som man ved, opløser „Englehår** sig i varme 
(i tidl. beskrevne tilfælde straks ved berøring). 
Bondens legemstemperatur må derfor straks have 
opløst det „Englehår**, som faldt på hans ubedæk- 
kede legemsdele, således at der ikke har kunnet 
danne sig nogen krystalisation. Hans klæder der¬ 
imod har haft en lavere temperatur, hvorved en 
krystalisation har været muligt; men en øjeblikke¬ 
lig opløsning fandt sted, da han kom ind i stue¬ 
temperaturen. 

Fortæl Deres 
venner 
om UFO-nyt 

Vulkaner på månen 

En månevulkan i udbrud er blevet fotograferet 
af den sovjetrussiske astronom Nikolai Kozyrev, 
meddeler Tass. Fotografiet blev taget om morgenen 
den 3. november på Kreml. 

Kozyrev forklarer, at han observerede en rødlig 
glød, som voksede i omfang i løbet af to timer. 

Der var al mulig grund til at tro, at der her 
var tale om et normalt vulkanudbrud på månens 
højre flade, siger han. 

* 

Videnskab, UFO og muligheden 
for beboelse på vore planeter 

Problemet UFO står og falder med muligheden 
for beboelse på andre planeter i vort solsystem. De 
følgende redegørelser går ud fra et strengt viden- 
skabeligt-kritisk standpunkt og afholder sig fra en¬ 
hver godtroende, følelsesmæssig indstilling i for¬ 
tolkningen af videnskabelige iagttagelser. Redegørel¬ 
sen medtager dog iagttagelser, som indtil i dag 
kun er blevet lidet værdsat og kommer netop der¬ 
ved til helt nye og moderne erkendelser i de hid- 
tige iagttagelser. Det er her nødvendigt først og 
fremmest én gang at skaffe sig klarhed over arten 
af streng videnskabelig saglighed for at kunne 
værdsætte de følgende redegørelser. 

En saglig fremadskridende naturvidenskabsmand 
tror ikke. Han prøver og stiller sig i sine slut¬ 
ninger ikke under autoritærer anskuelser, men kun 
logiken og de eksperimentelle resultater, som han 
så på saglig, lidenskabsløs måde bringer til almen 
udnyttelse. Om der på denne måde erkendes ende¬ 
lige og uomstødelige sandheder, afhænger af fuld¬ 
stændigheden og uangribeligheden af iagttagelses¬ 
materialet, så vel som af den allerede opnåede be¬ 
dømmelsesfærdighed i naturvidenskabelig hense¬ 
ende. I modsætning til troslæren og verdensansku¬ 
elsen, som udgår fra autoritær indstilling og fra 
tro, og hvis standpunkt for lange tider er lagt 
hårdt fast, oplever naturvidenskaben iflg. en uop¬ 
hørlig fremadskridende forskning og en voksende 
forbedring af iagttagelsesmateriellet en stadig ud¬ 
vikling og omstilling af deres erkendelsesstand¬ 
punkt, indtil det opnåede iagtagelsesmateriale er 


så uimodsigeligt fuldstændigt, at yderligere iagt¬ 
tagelser ikke mere kan ændre de opnåede kends¬ 
gerninger. 

Det er tilfældet med det eksperimentelt tilgæn¬ 
gelige område af tekniken. Her hersker sikkerhed, 
klarhed og utvetydighed i udsagnene. Således fin¬ 
des f. eks. det teknisk og eksperimentelt fuldt til¬ 
gængelige område af den elektriske strøm i lange 
tider fremefter klare og utvetydige kendsgerninger. 
Kun i lidet udforskede områder i yderkanterne af 
elektriciteten kan vor horisont gennem yderligere 
forskning udvides noget endnu. 

Ganske anderledes forholder det sig med astro¬ 
nomien på alle dens områder. Her er alt endnu 

flydende. Den, der ikke ved dette, hengiver sig til 
fuldstændig falske forestillinger. Man kan her hen¬ 
give sig til en privat mere trosmæssig præget stil¬ 
lingtagen til den nuværende tingenes erkendelses¬ 
standpunkt, men så forlader man det strenge viden- 
skabeligt-kritiske standpunkt, der alene i det lange 
løb fører til sandheden. For at kunne tage klar 
stilling til UFO-spørgsmålet er det nødvendigt at 

henvise til følgende kendsgerninger: 

1). Alle udsagn i astronomien beror — bortset 

fra de få tilfælde, hvor meteoriter når jordoverfla¬ 
den og derved kan undersøges — kun på lysiagt¬ 
tagelser. Hvor usigeligt fattige disse er, erkender 
ingen med større smerte end astronomen selv, som 
nat efter nat, når vejret er klart, med uendelig 
møje må håndtere kikkert og fotografiapparat. Det 
eneste himmellegeme, hvor en genstand på stør¬ 
relse med en meget stor bygning overhovedet lader 
sig lokalisere, er på vor egen måne, som er fjernet 
ca. 400.000 km fra os. De nærmeste planeter i for¬ 
hold til jorden er Mars og Venus, og de befinder 
sig ca. 100 gange længere ude, hvad der betyder 
ca. 10.000 gange ringere iagttagelsesmuligheder, 
fordi loven om lyset siger, at lysstyrken aftager 
med kvadratet på afstanden, når denne tiltager i 
lige linie. De længere bortliggende planeter, Mer¬ 
kur, Jupiter, Saturn, Uranus, Neptun og Pluto er 
så langt borte fra os, at iagttagelsesmulighederne er 
indtil 100 millioner gange ringere end for vor 
måne. Det er derfor intet under, at vi bortset fra 
størrelse, solafstand og omløbstid, næsten intet ved 
om disse planeter. Endog opgivne rotationshastig¬ 
heder er næppe helt rigtige. Alt hvad vi ved om 
vore planeter, lader sig nedskrive på ganske få si- 

der. Hvad vi derimod ved på det tekniske om¬ 
råde er hyppigt så stort, at tilegnelsen af viden 
herom ville vare længere end ét menneskeliv. 

2) . Bortset fra data om størrelse, lysstyrke, om¬ 
løb og afstand fra solen for vore planeter, er alle 
andre iagttagelser ofte usikre, fordi iagttagelserne 
beror på planeternes ringe lysstyrke. Ofte behøves 
årtiers efterprøvning for overhovedet at komme til 
klarhed over et problem. Således var de såkaldte 
Marskanaler i et halvt århundrede en gåde og del¬ 
vis betragtes de i dag som indbildning, og dette 
til trods for, at Mars er den planet, som bedst kan 
iagttages. 

3) . Som modargument mod, at planeterne over¬ 
hovedet kan være beboet, anfører man, at pla¬ 
neterne er fjernet for langt fra solen, for Merkur, 
at den er for tæt ved solen, for Venus en angive¬ 
lig kulsyreatmosfære, for Jupiter og Saturn en at¬ 
mosfære af ammoniak og metangas. For Venus’s 
vedkommende fastslås endvidere, at denne planet 
dækker sig under et tykt skytæppe. Derfor kan kun 
den fastslåede kulsyreatmosfære være foroven i 
dækket, da man jo ikke kan se, hvad der ligger 
under overfladen. Såvel kulsyreatmosfæren som sky¬ 
tæppet tyder på en sandsynligvis endog meget stor 
vulkansk virksomhed, da også de jordiske vulkaner 
udspyr dette stof i store mængder. Også jorden 
har sikkert i geologisk fortid haft lignende for¬ 
hold. Højtliggende udslynget vulkansk vand, damp 
og kulsyreatmosfære udelukker derfor ikke eksi¬ 
stensen af tilstrækkeligt, livsnødvendigt ilt, og 
påstanden om planeten Venus’s ubeboelighed er 
ikke andet end forudindtagethed og overilet. Og¬ 
så ammoniak- og metanatmosfæren i Jupiter og 
Saturns øverste luftlag kan — ligesom ved de jor¬ 
diske vulkaner — takke en stærk vulkansk virk¬ 
somhed herfor. At netop Jupiter kan opvise en 
stærkere vulkansk virksomhed, tyder den i årtier 
iagttagne røde plet på planeten på. 

4) . Den vigtigste grund til at angive ubeboelig¬ 
hed på vore planeter er den, at planeterne ligger 
for langt fra solen. Merkur ligger så nær ved so¬ 
len, at den er vanskelig at iagttage. Man kan end 
ikke fastslå dens rotationstid. Fordi den ligger så 
nær ved solen, formoder man, at den må ligne en 
fuldstændig uddød ørken. Det udelukker dog ikke, 
at der omkring polerne kan herske et behageligt 
klima, der kan muliggøre liv. 


For de planeters vedkommende, som ligger læn¬ 
gere ude end jorden, udregner man en middel¬ 
temperatur for disse planeter, idet man går ud 
fra kvadratet på afstandens aftagende lysstyrke (til 
sammenligning: Jordens middeltemperatur 18 gra¬ 
der C). På grund af de kæmpestore afstande fra 
solen kommer man til temperaturer, der ligger mere 
eller mindre under, hvad der kræves for beboelig¬ 
hed henholdsvis ville lade alt stivne i kulde. Den¬ 
ne slutning synes så indlysende, at man hidtil in¬ 
tet har kunne indvende herimod. Til trods herfor 
har man en iagttagelse af planeten Mars, som er i 
stand til at slå en revne i denne slutning. Sam¬ 
menligner man nemlig nogle optagelser af Mars 
med henholdsvis blårødfølsomme fotografiske pla¬ 
der, så viser det sig, at der er en tydelig forskel i 
tæthedsgraden i Marskuglen, der forårsages af 
Marsatmosfæren, der rækker mærkbart længere ud 
end jordens atmosfære. En sådan atmosfære, der 
rækker langt ud, virker imidlertid som en slags 
samlelinse på de indfaldende solstråler — altså 
som optiske fotoapparater. Når altså en langt fjer¬ 
nere planet besidder en betydelig længere ud i rum¬ 
met rækkende atmosfære, så bliver planetens større 
afstand fra solen gennem denne optiske strålesam- 
levirkning udlignet. Desværre kan vi ikke rigtigt 
fastslå denne kendsgerning om en sådan forstørret 
atmosfære hos de fjerne planeter på grund af de 
dårlige iagttagelsesforhold over så store afstande. 
De følgende kendsgerninger gør det til en vis grad 
sandsynligt, at denne omsorg for de fjerneste pla¬ 
neter kan være truffet, således at i det mindste 
deres æquatorzoner kan fremvise behagelige klima¬ 
tiske livsbetingelser. 

5). Alle planeter i vort solsystem er nemlig ikke 
fordelt om solen på en tilfældig måde, således som 
man skulle vente det, når de efter den rene mate¬ 
rialistiske antagelse kun er tilfældigt u dslyngede 
produkter fra deres sol. Planeterne er ordnede i en 
zone i Ekliptika altså i en skiveformet zone om 
solen. Dette tyder allerede på en vis lovmæssighed, 
som er rådende her. Hertil kommer endnu den be¬ 
tragtelige kendsgerning, at planeterne er fjernet fra 
solen efter en matematisk lov — den såkaldte Ti- 
tius-Bodenske række. Man kan altså beregne denne 
afstand fra solen, når man kender afstanden til den 
planet, som er nærmest solen — altså Merkur, og 
kender bestemmelsesformen. Det viser tydeligt, at 

der bag planethændelserne står mere end materia¬ 
listisk tilfældighed, nemlig en højere lovmæssig 
magt. 

Dertil kommer en tredie endnu større mærkvær¬ 
dighed, idet der i denne bestemmelsesrække mang¬ 
ler en planet, nemlig mellem Mars og Jupiter. I 
den manglende planets sted kredser indenfor en 
bred zone 4 små planeter af tydelig kantet form. 
De store amerikanske kikkerter har kunnet kon¬ 
statere tilstedeværelsen af ca. 30.000 brudstykker, 
hvad der tyder på, at en i dette område tidligere 
kredsende planet er faldet som offer for en kata¬ 
strofe. Før opdagelsen af atomkraften kunne man 
ikke her på jorden rigtigt få dette til at rime med 
sprængning af en planet. I dag, da vor egen planet 
står i en lignende situation, hvor det i tilfælde af 
en krig med atomvåben er et „at være eller ikke 
være" for menneskeheden, ja endog et spørgsmål 
om vor planets eksistens, er det nærliggende at 
regne med, at den ødelagte planet er blevet et of¬ 
fer for sine beboeres krigeriske handlinger i en 
svunden tid. 

6) . I UFO-litteraturen er der af Adamski hen¬ 
vist til, at han som den første fra et rumskib har 
set for- og bagsiden af månen og kunne se, at må¬ 
nens bagside havde en tættere atmosfære, og at bag¬ 
siden var beboet af mennesker. Selv om man ikke 
fra jorden kan se, at bagsiden er beboet, fordi må¬ 
nen altid viser den samme side mod os, så er det 
muligt for astronomerne at se månerne om Mars, 
Jupiter og Saturn på begge sider. For over 100 år 
siden konstaterede man overraskende, at de to si¬ 
der af månerne så ganske forskellig ud. Dette er en 
tydelig henvisning til, at Adamskis opgivende om 
beboelse på månen, kan være rigtig, således at 
dogmatiske antagelser af ubeboelighed på månen og 
planeterne ikke ligger så fast, som en materialistisk 
anskuelse hævder. 

7) . De hidtil opnåede resultater ved hjælp af 
langtrækkende satellitter har i det geofysiske år vist, 
at vi må revidere mange af vore hidtidige forestil¬ 
linger. F. eks. konstaterede man en langt stærkere 
tiltagen af den kosmiske stråling i større højder 
end man før troede. Også temperaturforholdene i 
større højder gav resultater stik mod tidligere fore¬ 
stillinger. Mange af den slags kendsgerninger viser 
os, at man må være forsigtig med at drage slut¬ 
ninger, der beror på undersøgelser af de fra ver¬ 


densrummet modtagne lysstråler, da der kan fore¬ 
komme selvbedrag. Disse oplysninger er givet, for 
at også den ikke-videnskabeligt uddannede selv kan 
se, at vi indtil i dag kun har et så fattigt kendskab 
til vore planeter, at der ikke kan foretages nogen 
sikker bedømmelse om ikke-beboeligheden. En så¬ 
dan antagelse er en upassende udbredelse af et 
eget fattigt iagttagelsesmateriale. Vi må her ube¬ 
tinget betone: Man skal ikke antage alt for fysik 
og astronomi, som forskellige autoriteter én gang 
har udtalt, men kun det, som stemmer overens med 
den faktiske virkelighed. Hvad angår de astrono¬ 
miske iagttagelser beflitter den virkelig kritiske vi¬ 
denskabsmand sig netop på en meget stor tilbage¬ 
holdenhed, fordi materialet er så fattigt, og fordi 
vi indtil nu aldrig har kunnet anstille eksperimen¬ 
telle kontrolprøver. 

Hvor forsigtig man skal være med at citere au¬ 
toritære navne viser en meddelelse fra atomkonfe¬ 
rencen i Genf i 1958, hvor nobelpristageren Yuka- 
wa fra Japan på grund af sine nyeste eksperimenter 
kunne meddele, at dele af Einsteins teori ikke mere 
kunne holde. En stor del af de astronomiske slut¬ 
ninger og udnyttelse af iagttagelser baseres på de 
einsteinske forestillinger, således f. eks. forestil¬ 
lingen om opståelse af sollyset gennem atomkraft- 
agtige blandinger af ilt og helium, således at man 
antager vor sol for en slags kæmpeatommile med 
temperaturer på flere millioner grader i dens indre. 

Foran mig ligger netop et overvældende mate- 
iale som modbevis for, Ut denne forestilling om 
sollysets opståen i hvert fald ikke mere kan opret¬ 
holdes. Resultaterne vil i løbet af de kommende 
år blive offentliggjort. Sådanne falske forestillinger 
beror på den falske materialistiske godkendelse af 
naturvidenskaben, som har fundet et særligt krast 
udtryk i den einsteinske relativistiske forestilling. 

Følgerne af denne godtagelse i fysikken er siden 
den tid tabet af al anskuelighed og fortolkning på 
det mikrokosmiske område. Dette er en tydelig hen¬ 
visning til, at meget må få en anden betydning. I 
tilfældet Einstein finder man den sobre grundsæt¬ 
ning i fysikken kun at stille sig under udsagn fra 
eksperimenter og ikke under en autoritær mening. 
Derfor må man også i UFO-spørgsmålet være for¬ 
sigtig, logisk kritisk og ikke forlede sig til på for¬ 
hånd at afvis muligheden for beboelse på plane¬ 
terne. Vi må her tænke på, at man i slutningen af 

det 19. årh. videnskabeligt beviste, at et fly over¬ 
hovedet ikke kunne holde sig i luften, og at man 
for 120 år siden afviste Julius Robert Mayers ener¬ 
gilov som vrøvl og sludder. 

Hvad der i dag synes som utopi, kan allerede om 
en halv snes år være en fastslået kendsgerning. 

En sand videnskabsmand afviser ikke straks, men 
tager — omend kritisk — til efterretning og søger 
at konstatere, om der ikke skulle være smådele af 
sandheder forstukket deri. 

U FO -Nachrichten . 


n&iicmw-""rni 

Fup og svindel fra ende til anden 

- siger magister Luplau-Janssen om 
de flyvende tallerkener 

Årets første arrangement hos Faaborgegnens na¬ 
turvenner i aftes blev en vældig sukces, og der 
var så stuvende fuldt hus i sangsalen, at man måtte 
lukke for yderligere tilgang. 

Magister Luplau Janssen viste en kavalkade af 
interessante lysbilleder fra en tur i verdensrummet. 
Man så raketter, besøgte stjernetåger på ufattelige 
afstande, og det svirrede om tilhørerne med mil¬ 
liarder og atter milliarder af kilometer. 

Vore egne planeter blev indgående omtalt, og 
der var mange forbløffende optagelser fra disses 
overflader. Til sidst så man en del billeder fra ver¬ 
dens største kikkert, der er opstillet i Californien, 
og som stadig vrister nye hemmeligheder fra ver¬ 
densrummet. 

Efter foredraget udspandt der sig en særdeles 
livlig diskussion, hvorunder man navnligt kom ind 
på „flyvende tallerkener 4 *. En anden forening i by¬ 
en havde for nogen tid siden haft en foredrags¬ 
holder, der havde berettet spændende og sensatio¬ 
nelle ting om flyvende tallerkener, men magister 
Luplau Janssen, der jo er en af vore mest trovær¬ 
dige videnskabsmænd, betegnede det hele som svin¬ 
del og fup fra ende til anden. 

I USA er de personer, der har bragt hårrejsende 
fortællinger om flyvende tallerkener, blevet straffet. 
Magisteren fremdog adskillige eksempler på, hvor¬ 
ledes myterne er opstået. I et tilfælde drejede det 
sig om refleks fra luftfortyndede områder ved en 
flyvemaskines vinger, i et andet havde en skuespil¬ 
ler i reklameøjemed maskeret sig som en kendt 


videnskabsmand og holdt foredrag om små mars- 
mænd. Da man fangede ham, havde aviserne alle¬ 
rede slået historien op. Endelig havde en isenkræm¬ 
mer benyttet et fotografi af en tintallerken — fo¬ 
tograferet medens en dreng kastede den op i luften 
— som eksempel på „en flyvende tallerken 44 . Re¬ 
klamevirkningen var dog så stor, at han fik ud¬ 
solgt alt i sin forretning og tjente ganske pænt på 
historien. 

På trods af magisterens tilbagevisning, lykkedes 
det dog ikke at få alle i forsamlingen overbevist. 

Mandag den 2. februar har foreningen sit næste 
arrangenent „Vulkanernes 0 , Sicilien 44 et farvefilms¬ 
foredrag på Rasmussens hotel. 

Fyns Social Demokrat. 


Tallerkendans i pinsen. 



Foreningen til udforskning af flyvende tal¬ 
lerkener har hele pinsen haft døgnvagt på 
81 observationsposter landet over. 

— Pinsesolen? ikke på vilkår, Nikkelaisen . . . 
den dansede i går! 


Litteratur 

Fra næste gang og indtil videre bringer vi en 
omtale af en række UFO-bøger. 

Da vi ikke på forhånd kan vide, hvad alle bø¬ 
gerne indeholder bringer vi blot den røde tråd i 
bøgerne, og det må derefter være op til den enkelte 
læser at afgøre med sig selv, om denne eller hin 
bog har interesse. 

Vi bringer atter denne gang de kendte bøger, 
som mange mennesker fortsat spørger efter. 

Udkommet på dansk: 

Adamski: Flyvende tallerkner er landet. 

Keyhoe: Flyvende tallerkner fra verdensrummet. 

Fås hos Deres boghandler. 

New Age Book Store, U.S. 41 north - P.O. Box 13, 
Pal/netto, Florida: 

Donald E. Keyhoe: The flying Saucer conspi- 
racy. 3,50 $. 

M. K. Jessup: The Case for the UFO. 3,50 $. 
UFO and the Bible. 2,50 $. 

The Expanding Case for the UFO. 3,50 $. 
UFO Annual. 4,95 $. 

Cedril Allingham: Flying Saucer from Mars. 


Vort møde med 

ADAMSKI 

Den 17. juni mellemlandede G. Adamski i Ka¬ 
strup lufthavn på vej hjem til USA. Under sin 
foredragsrejse er Adamski blevet syg og af læger¬ 
ne ordineret ro og hvile. Adamski havde et op¬ 
hold på knap time og blev i lufthavnen mod¬ 
taget af fire repræsentanter fra SUFOI samt een 
repræsentant fra pressen, Lasse Budtz fra BT. Las¬ 
se Budtz fik 20 minutter til at interviewe Adam¬ 
ski i. Interviewet forløb glat, og trods træthed sva¬ 
rede Adamski beredvilligt, smilende og sikkert på 
alle spørgsmål. I det følgende skal jeg prøve at 
give et indtryk af dette vort møde med Adamski 
og de ting han fortalte. 

Trods sygdom og træthed var alle hans svar præ¬ 
get af indre ro, sikkert og uden tøven faldt hans 
svar af og til understreget med malende armbevæ¬ 
gelser. Adamski fortalte, at han desværre var nød 
til at afbryde sin foredragsrejse grundet for lavt 
blodtryk og dermed følgende træthed. Han fortalte, 
at de sidste måneders rejser og foredrag havde væ¬ 
ret en stor oplevelse, men samtidig en meget an¬ 
strengende tur fordi programmet ikke havde levnet 
ham tid til at hvile, og som han selv sagde: Jeg 
er jo 68 år nu og kan ikke holde til det samme 
som unge mennesker! 


Om sin rejse fortalte han endvidere, at han to 
gange havde set flyvende tallerkener. Første gang i 
Australien, hvor han havde set to, og anden gang 
i England, hvor han ligeledes havde set to. Efter 
at han havde forladt Australien fik han rapport 
om, at der var blevet observeret et større antal fly¬ 
vende tallerkener lige umiddelbart efter, at han 
var rejst med flyet. 

Om episoden i Schweitz fortalte han, at han 
egentlig slet ikke var ked af denne demonstration, 
denne måtte jo komme før eller senere og han 
mente at have fundet ud af, at den var organiseret 
af kredse, der ikke var interesseret i at for mange 
hørte, hvad han havde at berette, måske fordi disse 
kredse følte sig truet af en evt. ændring af for¬ 
holdene på jorden. Flere ledende personer var dog 
senere kommet til ham for at få mere at vide. 

To gange var Adamski i England. Han pointe¬ 
rede meget stærkt, at det ikke var rigtig, når pres¬ 
sen havde fortalt, at han var i audiens hos den 
engelske dronning. Han var blevet informeret om, 
at Prins Philip var stærkt interesseret, men hans 
ophold havde været af så kort varighed, at der 
ikke kunne arrangeres noget, og den ene gang var 
kongefamilien slet ikke hjemme. 

Under sit ophold i England havde han haft kon¬ 
takt med et rummenneske, der i dag arbejder som 
videnskabsmand. Under dette møde havde han væ¬ 
ret sammen med Desm. Leslie. På en forespørgsel 
fra Lasse Budtz om, hvor dette rummenneske hørte 
hjemme svarede Adamski: Han fortalte det ikke 
selv, men jeg mener, at han hører hjemme på Ve¬ 
nus. Lasse Budtz: Hvordan mener De at kunne 
konstatere dette? Adamski: På samme måde, som 
man kender forskel på nationaliteter her på jorden. 
Adamski tilføjer: Det ville også være blasfemi, 
hvis de ikke lignede os. — Blasfemi mod menne¬ 
skeheden? — Nej, blasfemi mod Gud selv. 

Adamski har talt for 105.000 mennesker i fore¬ 
dragssale, og via radio og TV har han haft kon¬ 
takt med 42,000 mennesker. Han fortæller, at for¬ 
målet med hans foredragsrejse har været, at fortæl¬ 
le, at de flyvende tallerkener eksisterer. Tror De, 
fortsætter han henvendt til Lasse Budtz, — at al¬ 
verdens regeringer 11 år i træk sender maskiner 
op for at konstatere, hvad det er for mærkelige 
ting, der viser sig på himlen — uden at der er 
noget ? 

Adamski beretter derefter om sit ophold i Hol¬ 
land og mødet med dronning Juliane, idet han si¬ 
ger, jeg kan ikke referere enkeltheder. Det ville 
ikke være korrekt. Men hun er en sjælden kvinde. 
Jeg ville ønske, flere var så dybt interesseret i 
menneskehedens fremtid. 

Adamski bekræfter, at han har været godt 45.000 
km fra månen i et rumskib, men at han aldrig har 
været i nærheden af Venus. 

På en forespørgsel om hvordan folk har stillet 
sig til det, han har fortalt svarer han: Døm selv. 
Før jeg kom til New Zeeland var der 400 men¬ 
nesker, der interesserede sig for, og studerede de 
flyvende tallerkener. I dag er der, fortæller man 
mig ca. 12.000. 

Adamski slutter med at besvare et spørgsmål an¬ 
gående rummænd på jorden. — Hvorfor skulle der 
ikke være rummænd på jorden? I 1962 vil jeg tro 
USA er parat til at sende mennesker til Venus. 
Hvorfor skulle Venus så ikke allerede nu være i 
stand til at sende folk herned. 

Inden Adamski tog afsted med flyet hjem til 
USA, gjorde han opmærksom på, at han ikke hav¬ 
de opgivet at gennemføre resten af sin foredrags¬ 
rejse i Europa. Såfremt helbredet tillod det ville 
han vende tilbage til næste forår. 

Vi fire repræsentanter fra SUFOI, undertegnede, 
E. Siej, Leif Pedersen og E. Arndt var alle enige 
om, at vi i halvanden time havde haft lejlighed 
til at tale med et meget stort menneske, hvis ind¬ 
stilling til menneskeheden var af en sådan karat, 
at man meget sjældent møder den. Lige så stille 
og beskeden Adamski gik fra borde ved ankomsten, 
lige så stille og beskeden tog han igen afsked med 
os i håb om et snarligt gensyn. 

Frank Pedersen. 

Journalistik 

Den 19. maj beskæftigede lederen i INFORMA¬ 
TION sig om flyvende tallerkener. Denne leder er 
der grund til at ofre lidt opmærksomhed, fordi den 
er en eklatant demonstration på dårlig journalistik. 
Lederen beskæftiger sig med G. Adamskis audiens 
hos Hollands Dronning og konstaterer at folk i 
Holland knurrer og hvæser over denne audiens. 
Har INFORMATION spurgt folket? Næppe, dette 
faktum er sikkert blevet til på samme vis som IN¬ 


FORMATIONS leder, som jeg her kort skal gen¬ 
nemgå. 

I lederen fastslås: 

1. At de mennesker, der beskæftiger sig med sa¬ 
gen, er en slags troende, idet det præciseres, 
at ordet er valgt med omhu, fordi der er tale 
om noget, der erstatter viden. 

2. At der er tale om ammestuehistorier og tek¬ 
niske fantasterier. 

3. At det sikkert er eksperimenter i forbindelse 
med sputnikker og lignende, der ligger bag¬ 
ved. 

4. At bladet savner rapporter fra storbyer og sø¬ 
folk: 

5. At alle rapporter bør undersøges af militære 
instanser. 

Disse fem punkter viser med al ønskelig tydelig¬ 
hed, at forfatteren til lederen ikke har undersøgt 
noget af det, der omtales, men at han sikkert har 
siddet ved skrivebordet og ladet fantasien føre 
pennen. Havde han spurgt SUFOI om formålet med 
arbejdet og undersøgt vore arbejdsmetoder, ville 
han se, at der ikke er tale om sekterisme. 

Det ville sikkert have moret PLINIUS den ældre 
(23 - 79 e. Kr.) at høre, at de himmelfænomener, 
han omtaler i sit værk „Naturhistorie**, kun har 
været sputnik-eksperimenter. 

Hvis bladet havde læst Keyhoes’ bog eller hen¬ 
vendt sig til det amerikanske forsvarsministerium, 
ville man have fået opgivet rapporter fra søfolk 
og storbyer. 

Når Informationen anser det hele for at være fri 
fantasi, hvorfor så ulejlige forsvaret med under¬ 
søgelser, dette turde for at blive i bladets ånd 
være det rene tidsspilde. 

Lad mig til sidst give et godt råd til journalister, 
der vil skrive om denne sag. Prøv engang at under¬ 
søge sagen. Ret eventuel henvendelse til Wilbert 
B. Smith (ingeniør ved det canadiske transportmi¬ 
nisterium), til den britiske luftmarskal Lord Dow- 
ding eller til Dr. Heinrich Faust fra den tyske 
vejrtjenestes forskningsafd. Eller læs eventuel BT 
21. 5. og læs om jordiske fantasterier af samme 
slags, der allerede er under udbygning . 

Frank Pedersen. 

U F 0 - observation 

over Danmark 

I maj måned er til SUFOI indgået 82 rapporter. 
Heraf er de 54 observationer fra maj og de 28 fra 
før maj. Der er 4 fra før 1. januar 1959, så antal¬ 
let af rapporter fra før januar 1959 nu er oppe på 
300. Der er 2 fra januar 1959, 1 fra februar, 8 fra 
marts og hele 13 fra april. Fordelingen af obser- 


nordøst. I januar 1954 sås på Langeland 4-5 rødlige 
runde genstande med en diameter på fra 15-30 cm. 
De kom på række og bevægede sig langsomt hen 
over markerne kl. ca. 1945. I september 1954 sås 
i et kvarter over Langeland af en dame, der var 
ude at gå aftentur, en oval, metallisk, rødlig gen¬ 
stand på ca. 3 cm i diameter. Den fløj langsomt 
rundt i zigzag og bevægede sig nærmest i ryk. Den 
havde en rød lysende knop foroven. Efterhånden 
stod den næsten stille og vendte nu siden til, så 
et „koøje“ kunne ses i overbygningen. Derefter 

vationerne over datoer, og de samlede antal rap¬ 
porter hver måned ses på skemaet nedenunder. 

Det samlede antal SUFOI-rapporter er i dag den 
15. juni 1959 676 stk. 

Af de rapporter, der er fra før januar 1959, og 
som er optaget i maj, er den ældste fra 1888 — 
attenhundredeotteogfirs. — En 82-årig forhenvæ¬ 
rende snedkermester fra Humble har til SUFOI-Lan- 
geland opgivet, at han i efteråret 1888, da han ved 
22 tiden gik med sin far på vejen ud for Humble 
kirke, sammen med ham så en tokronestor rødlig 
kugle, der lyste meget stærkere end månen, bevæge 
sig i urolig flugt op over himlen fra sydøst mod 


fløj den bort med meget stor fart. I sommeren 
1956 sås af en nu 86-årig mand og en dreng en 
cigarformet genstand ca. 2 m i længden. Den blev 
betragtet på ca. 30 skridts afstand i Odense i ca. 
3 min. 

Maj-observationerne er koncentreret over dagene 
fra den 5. til og med den 18. maj. Fra pinsedagene 
den 16., 17. og 18. er der, som det vil ses, gjort 
9 observationer, 5 på Fyn, 2 i Jylland og 2 på 
Sjælland. Af disse ni kan det oplyses, at de fem 
er „tilfældige" observationer, og de fire er fra 
grupper på observationsposter. 

Af de øvrige observationer i maj skal nævnes de 

mest betydningsfulde: Den første maj ses i et kvar¬ 
ter over Frederikshavn en rød genstand med et 
grønt skær omkring. Den var på størrelse med et 
kronestykke i strakt arm, og den forsvandt opad. 
Den 5. maj er der 5 observationer nemlig en to¬ 
ørestor, orange, rund genstand, som i ryk passere¬ 
de himlen over Ndr. Frihavnsgade i København 
kl. 0055, og en to-kronestor rødgul rund genstand, 
som stod stille i sydøst lavt over horisonten i i/> 
time ved Bregninge på Ærø. Den blev set af 6 
voksne og nogle børn fra skolebakken mellem kl. 
2100 og 2130. Den tredie observation er også fra 
København, hvor en dame fra et vestvendt vindue 
i Toldbodgade højt på himlen ser en 15 cm (i 
strakt arm) stor genstand, rød og rund og med 
enorm hastighed fare mod syd. Den fjerde er fra 
Haslev, hvor der kl. 2240 ses en stærkt grønt ly¬ 
sende genstand med uskarpe konturer. Det så ud, 
som den bageste del glødede og udsendte et gult 
lys, der oplyste en røgspiral, der snoede sig efter 
genstanden, der forsvandt bag nogle huse. Obser¬ 
vatøren, der er seminarist, siger, at der ikke kan 
være tale om stjerneskud, fly, efterbrændere fra jet 
eller noget sådant. 

Den femte er fra Ringe på Fyn, hvor en hus¬ 
mand kl. 2345 i 10 min. ser en rødlig genstand 
stå lavt i horisonten 338 grader og dale langsomt 
mod horisonten, og den sjette er fra Gentofte, hvor 
en mand kl. 2355 ser en hvid ærtstor genstand for¬ 
svinde mod nord med meget stor hastighed. 

Ved midnatstid den 6.-7. maj ses af flere i Søn¬ 
derjylland 1, 2 eller 3 lysende genstande på om¬ 
kring en ærts størrelse fare over himlen med hastig¬ 
heder fra 2000-5000 km i timen. Den 7. kl. 2245 
ser en møbelhandler med vidner tæt ved Hessel¬ 
ager 5 m inde på en mark en rødlig kugle, som til¬ 
syneladende stod y 2 m over marken og lyste. Han 
standsede straks bilen og løb ind til stedet, men 
da var der ingenting. 

Samme aften kl. 2310 ses over Lyngby 2 runde 
orangefarvede genstande så store som fodbolde fly¬ 
ve fra zenith mod syd på ca. 15 sek. 

Den 8. kl. 2154 ser to SUFOI-observatører over 
Øresundsvej på Amager en hvidgul, stærkt lysende 
genstand af form som en halvskive med en bredde 
på 7 og en længde på 11 cm i strakt arm passere 
himlen fra næsten zenith mod syd. 

Den 9. maj er der kl. ca 1600 over Langelands 


kyst set 6 lysende skiveformede objekter komme 
farende fra vest mod øst med meget stor fart. De 
fløj først hulter til bulter, men pludselig ordnede 
de sig i 2 rækker lodret med 3 i hver, inden de fløj 
bort. 

Samme aften ser 4 SUFOI-folk på Langeland i 
en time fra 2050 til 2150 en opvisning af adskil¬ 
lige objekter over vandet mellem Taasinge, Ærø 
og Langeland. Nærmere detailler kan fås ved hen¬ 
vendelse til SUFOI-Langeland, der iøvrigt har ad¬ 
skillige gode observationer i maj måned. 

Samtidig ses over Nordjylland en ærtstor rød og 
hvid genstand i et kvarter fra 2130 til 2145 stå stil¬ 
le over Gandrup i sydvestlig retning og tre kvar¬ 
ter efter ses atter ved Gandrup i 20 minutter fra 
2330 til 2350 af en proprietær og et ægtepar, som 
han kørte hjem, en vigtig observation. Proprietær 
Halmark Petersen fortæller: Da jeg kørte hr. og 
fru Petersen hjem, fik vi øje på objektet i VNV 
ret lavt i horisonten. Det var stærkt gult, men mere 
mat end en stjerne. Det var i størrelse dobbelt så 
stor som en stjerne i lang tid, så blev det pludselig 
større end månen og tog form som en lang spids 
citron i horisontal stilling. Derefter forsvandt det, 
idet det blev mindre og mindre. 

Efter en del observationer af mindre betydning 
ser en SUFOI-mand i Odense den 11. maj kl. 2332 
til 2345 2 genstande fra haven ved bopælen. Den 
første var rund og noget mørk, størrelse som Venus. 
Den sås tæt ved stjernebillederne Lyren og Svanen. 
Den anden var hvid og gullig og sås ved Cassiopeja. 
Dens form var mere oval. De forsvandt begge i 
nordlig retning. 

Den 12. maj ser en typograf over Aabenraa i en 
time mellem 2230 og 2330 7 runde, hvide gen¬ 
stande komme fra vest og med en fart af op til 
5000 km/t. fare mod øst. De var på størrelse med 
ærter. Der er 4 vidner. 

Den 15. kl. 2335 ses over Toldbodgade i Køben¬ 
havn en månestor genstand. Lidt senere var der to 
og kort efter tre, alle så store som månen og fladt 
klokkeformede med uskarpe omrids, som en art 
corona. 

Ved Kastrupfortet så en radiotekniker og 4 med¬ 
lemmer af en SUFOI-gruppe den 17. kl. 0106 en 
blåhvid kometformet genstand på ca. 10 cm fare 
over himlen fra syd mod nord i en svag bue. Den 
havde en stærkt lysende hale på ca. 1 m.s længde, 

og halen lignede en svalehale, altså tvedelt. Efter 
pinseobservationerne ses ved København et par min¬ 
dre genstande den 19. og 20. og igen den 20. en 
mindre genstand ved Svendborg. Den 22. og 23. en 
mindre genstand over Ørbæk og een over Gandrup. 
Over Svendborg ses den 23. kl. 2030 en mørk rosa 
selvlysende genstand, og den 24. kl. 0005 en rød 
rund genstand, der i zigzag bevæger sig over Dal¬ 
by på Nordfyn. 

Den 28. kl. 2347 ser en købmand på Nordfyn 
en orange skiveformet tiøre-stor genstand fare fra 


syd mod nordvest med en hastighed af ca. 2000 
km/t., og den samme aften ved midnatstid er en 
lignende genstand set lidt udenfor Grenaa. 

Den sidste rapport fra maj er fra Langeland, 
hvor to unge mænd den 31. kl. 2130 til 2230 — 
altså i en timestid — ser forskelligt formede lysen¬ 
de genstande over Ristinge på Langelands vestkyst. 
Da observationen er kompliceret, vil en nærmere 
redegørelse for den kunne fås ved direkte henven¬ 
delse til SUFOI-Langeland, Humble. 

R. Norskov. 

